V i Mariagerfjord skal finde en ny gruppeformand

Venstres gruppe i Mariagerfjord Byråd mødes i løbet af torsdag for at drøfte, hvem der skal være ny gruppeformand, efter at Poul Egander Grøn, Mariager, har meldt sig ud af partiets byrådsgruppe. Poul Grøn har valgt at blive løsgænger i byrådet i protest mod Venstres ageren i sagen om en cykelsti mellem Mariager og Skjellerup, fortæller nordjyske.dk. Efter dødsulykken 4. december stillede Poul Grøn forslag om hurtigst muligt at anlægge en cykelsti på strækningen, men på december-byrådsmødet stod han alene. Byrådsmedlem for Venstre Carsten Brandt Andersen siger, at Poul Grøns beslutning kom på et travlt tidspunkt (lige før jul), og derfor har gruppen ikke haft chancen for at drøfte, hvad der skal ske før nu.